ZMLUVA O VEREJNÝCH SLUŽBÁCH V PREPRAVE CESTUJÚCICH V PRAVIDELNEJ MESTSKEJ AUTOBUSVEJ DOPRAVE NA ZABEZPEČENIE STANOVENÉHO ROZSAHU DOPRAVNEJ OBSLUŽNOSTI MESTA RUŽOMBEROK

Túto **Zmluvu o službách vo verejnom záujme pri preprave cestujúcich v pravidelnej mestskej autobusovej doprave na zabezpečenie stanoveného rozsahu dopravnej obslužnosti mesta Ružomberok uvedené v prílohe č. 1, (**ďalej len "**Zmluva**") uzatvárajú

Zmluvné strany:

***Objednávateľ:* Mesto Ružomberok**

*Sídlo:* Námestie A. Hlinku 1, Ružomberok 034 01

*Štatutárny orgán*: MUDr. Igor Čombor, PhD., prim

*IČO:* 00315737

*Bankové spojenie:* Slovenská sporiteľňa, a.s.

Číslo účtu: SK59 0900 0000 0050 7009 1844 GIBASKBX

*na strane jednej*

*(ďalej tiež ako „Objednávateľ“)*

***a***

***Dopravca:***

so sídlom:

IČO:

DIČ:

spoločnost zapísaná v obchodnom registri vedenom

bankové spojenie:

*zastúpená:*

(ďalej tiež ako „Dopravca“)

*Objednávateľ a Dopravca ďalej spoločne tiež ako „Zmluvné strany“*

***Preambula – úvodné ustanovenia***

* 1. Objednávateľ a Dopravca spoločne ďalej tiež ako „Zmluvné strany“ dnešného dňa uzavreli túto zmluvu v súlade s Nariadením Európskeho parlamentu a Rady (ES) č. 1370/2007 zo dňa 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70, zákonom č. 56/2012 Z. z., o cestnej doprave (ďalej len „**Zákon o cestnej doprave**“), a podľa § 261 a nasl. zákona č. 513/1991 Zb., obchodného zákonníka (ďalej len „**Obchodný zákonník**“)
  2. Táto Zmluva sa riadi Nariadením Európskeho parlamentu   
     a Rady (ES) č. 1370/2007 zo dňa 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70, v platnom znení (ďalej tiež len **„Nariadenie“**), a ďalej príslušnými sprevádzajúcimi právnymi predpismi. Táto Zmluva je uzatvorená v súlade so zákonom č. 56/2012 Zb., o cestnej doprave, v platnom znení (ďalej tiež len **“Zákon o cestnej doprave“**).
  3. Táto Zmluva je uzatvorená medzi príslušným orgánom (Objednávateľom) a Dopravcom v súlade s § 21 ods. 2) a ods. 5) Zákona o cestnej doprave. Dopravca je povinný poskytovať služby podľa tejto zmluvy po dobu 10 rokov, ktoré začnú plynúť dňom uplynutia prípravnej fázy v dĺžke 90 kalendárnych dní. Prípravná fáza začne plynúť dňom podpisu tejto zmluvy.
  4. Táto zmluva predpokladá potrebu investície do infraštruktúry, ktoré sú aktívom potrebným na výkon služieb verejnej osobnej dopravy v súlade s čl. 4 ods. 4 Nariadenia Európskeho parlamentu a Rady (ES) č. 1370/2007 zo dňa 23. októbra 2007 o službách vo verejnom záujme v železničnej a cestnej osobnej doprave za podmienky vzájomnej zmluvnej dohody oboch zmluvných strán na:

1. Mesto má jednoznačný záujem na výraznom znižovaní emisii vozidiel MAD. Príprava technickej infraštruktúry na nízko emisné a bez emisné vozidlá MAD a ich plné využívanie v praxi si bude vyžadovať budúce investície do infraštruktúry. Tieto investície do vybudovanie príslušných nabíjacích staníc a čerpacích staníc alternatívnych pohonov, sú majetkom využívaným vo verejnom záujme s extra dlhou dobou odpisovania a budú považované za splnenie podmienky na predĺženie zmluvy.

2. Mesto má jednoznačný záujem na modernizácii infraštruktúry tarifných miest (zástavky) v súlade s budúcim cieľom bez emisnosti a bez bariérových riešení. Tieto investície do vybudovanie príslušných nabíjacích staníc a čerpacích staníc alternatívnych pohonov, sú majetkom využívaným vo verejnom záujme s extra dlhou dobou odpisovania a budú považované za splnenie podmienky na predĺženie zmluvy.

* 1. Účelom tejto Zmluvy je riadne a plynulé zabezpečenie dopravnej obslužnosti Mesta Ružomberok, a to v rozsahu stanovenom ďalej touto Zmluvou.
  2. Objednávateľ má záujem o zabezpečenie a poskytovanie pravidelnej mestskej autobusvej dopravy a tým aj o zabezpečenie dopravnej obslužnosti v územnom obvode mesta Ružomberok touto zmluvou o službách vo verejnom záujme Dopravcom v stanovenom období, ako je to špecifikované touto Zmluvou a za podmienok vyplývajúcich z tejto Zmluvy a príslušných právnych predpisov, najmä zo Zákona o cestnej doprave, Nariadenia a sprievodných právnych predpisov.
  3. Dopravca je poskytovateľom cestnej dopravy, ktorý má záujem podieľať sa na zabezpečení dopravnej obslužnosti v územnom obvode mesta Ružomberok a poskytovať v tejto súvislosti verejné služby v cestnej doprave. Dopravca vyhlasuje, že spĺňa všetky požiadavky stanovené príslušnými právnymi predpismi, najmä Zákonom o cestnej doprave, pre poskytovanie plnenia v rozsahu stanoveným touto Zmluvou a k tomuto účelu disponuje všetkými potrebnými oprávneniami. Dopravca, v súlade s § 21 ods. 4) Zákona o cestnej doprave, zároveň vyhlasuje, že uzatvára túto Zmluvu o službách vo verejnom záujme s podmienkou získania dopravnej licencie podľa § 10 predmetného Zákona a to najneskôr do začatia plnenia záväzku podľa tejto Zmluvy.

**PREDMET ZMLUVY**

* 1. Predmetom tejto Zmluvy je úprava vzájomných práv a povinností Zmluvných strán pri poskytovaní verejných služieb v preprave cestujúcich v pravidelnej mestskej autobusovej doprave, zabezpečenie dopravnej obslužnosti v územnom obvode mesta Ružomberok v rozsahu a za podmienok v zmysle tejto Zmluvy.
  2. Táto Zmluva vymedzuje podmienky, za ktorých bude Dopravca na základe tejto Zmluvy poskytovať verejné služby v pravidelnej mestskej autobusovej doprave pre Objednávateľa.
  3. Dopravca sa na základe tejto Zmluvy zaväzuje, v súlade s podmienkami nižšie stanovenými, poskytovať pre Objednávateľa kontinuálne Verejné služby v období od Zahájenia prevádzky po dobu stanovenú v tejto Zmluve, a to v rozsahu stanovenom touto Zmluvou. Verejné služby sú podľa tejto Zmluvy poskytované v podobe dopravného výkonu definovaného určitým počtom tarifných kilometrov a Linkami, uvedenými v prílohe č. 1 tejto Zmluvy.
  4. Dopravca bude služby v zmysle tejto Zmluvy poskytovať v rozsahu tarifných kilometrov stanoveným pre danú Oblasť.Dopravca berie na vedomie, žerozsah tarifných kilometrov, stanovený v prílohe č. 1 tejto Zmluvy v okamihu podpisu tejto Zmluvy, sa môže meniť, a to len za podmienok stanovených v tejto Zmluve.
  5. Objednávateľ sa zaväzuje hradiť Dopravcovi za Verejné služby poskytované v zmysle tejto Zmluvy príspevok podľa článku 4. a 5. tejto Zmluvy.

1. **PODMIENKY POSKYTOVANIA VEREJNÝCH SLUŽIEB - PREVÁDZKY VEREJNEJ LINKOVEJ DOPRAVY**
   1. Objednávateľ stanoví v rámci prílohy č. 1 Linky a prílohy č. 6 tarifu, podľa ktorých je Dopravca povinný poskytovať pravidelnú meststkú autobusovú dopravu. Cestovné poriadky zostavuje Objednávateľ, prípadne ním poverený Koordinátor. Objednávateľ je však oprávnený kedykoľvek po uzatvorení tejto Zmluvy vyzvať Dopravcu o vypracovanie cestovných poriadkov. Dopravca je povinný tejto výzve vyhovieť najneskôr do pätnástich (15) dní od doručenia výzvy a súčasne tieto cestovné poriadky predložiť Objednávteľovi na odsúhlasenie. Objednávateľom odsúhlasené Cestovné poriadky je Dopravca povinný akceptovať a podľa nich je povinný pravidelnú prímestskú autobusovú dopravu poskytovať. Pre tento účel je Dopravca povinný vykonať všetky nevyhnutné kroky v dostatočnom časovom predstihu vedúce k získaniu potrebných oprávnení podľa Zákona o cestnej doprave s účinnosťou k prvému dňu plnenia podľa tejto Zmluvy a to najmä požiadať o udelenie dopravnej licencie a schválenie cestovných poriadkov pred vecne a miestne príslušným dopravným správnym orgánom. Dopravca berie na vedomie, že Cestovné poriadky, trasy liniek alebo tarifa a tarifné podmienky sa môžu meniť v priebehu trvania tejto Zmluvy, a to v súlade s touto Zmluvou, všeobecne záväznými právnymi predpismi alebo jednostranným aktom zo strany Objednávateľa.
   2. Dopravca berie na vedomie, že objednávateľ v súlade s § 21 ods. 3) Zákona o cestnej doprave podporuje vznik a prevádzkovanie integrovaného dopravného systému. Mimo iného, aj na na tento účel môže Objednávateľ jednostranným aktom pristúpiť k zmenám týkajúcich sa:

* Zmien počtu a trás liniek podľa prílohy č. 1 tejto Zmluvy;
* Nadväzností cestovného poriadku autobusovej linky prevádzkovanej vo verejnom záujme na cestovný poriadok inej autobusovej linky alebo iného druhu dopravy, najmä železničnej dopravy či iných podporných služieb
* Zmien cestovných poriadkov a obehov vozidiel s tým súvisiacich
* Zmien výšky, rozsahu, pôsobnosti tarify a s tým súvisiacich sadzieb cestovného a druhov cestovných lístkov podľa prílohy č. 6 tejto Zmluvy

Dopravca je, na základe jednostranného aktu, zároveň povinný vykonať všetky nevyhnutné kroky vedúce k získaniu potrebných oprávnení podľa Zákona o cestnej doprave, najmä požiadať o udelenie, zmenu alebo odňatie dopravnej licencie; schválenie nových cestovných poriadkov alebo ich zmien a to najneskôr do 15 dní od oboznámenia sa so zmenami podľa tohto bodu. Objednávateľ sa zároveň zaväzuje, že rozsah tarifných kilometrov stanovený v prílohe č. 1 tejto Zmluvy sa môže znížiť maximálne o 3%. Objednávateľ zároveň môže požadovať od Dopravcu navýšenie dopravných výkonov stanovených prílohou č. 1 tejto Zmluvy v súlade s potrebami dopravnej obsluhy. Dopravca týmto súhlasí s vydávaním jednostranných aktovzo strany Objednávateľa alebo ním povereného Koordinátora. V prípade takých zmien v rozsahu dopravnej obsluhy, ktoré budú vyžadovať obstaranie ďalšieho vozidla zo strany Dopravcu, Objednávateľ sa zaväzuje, že zvýši objednaný výkon minimálne o 45 000 tarifných kilometrov za kalendárny rok na každé ďalšie požadované vozidlo. Uvedené zmeny podľa tohto bodu nemajú vplyv na výšku celkových nákladov dohodnutých zmluvnými stranami podľa bodu 4.2 tejto Zmluvy.

* 1. Cestovné poriadky a časové polohy Spojov pre každú Linku spracováva za účelom zabezpečenia dopravnej obslužnosti a časových náväzností v Ružomberku Objednávateľ. Objednávateľ môže na tento účel poveriť aj Dopravcu, prípadne Objednávateľom povereného Koordinátora, subjekt oprávnený na organizovanie verejnej dopravy, ktorý zabezpečuje koordináciu prevádzky verejnej dopravy na území Žilinského samosprávneho kraja alebo iného územného obvodu, ktorý podlieha integrácii dopravných služieb a mesta Ružomberok. V prípade potreby je Objednávateľ, prípadne ním poverený Koordinátor rovnako oprávnený zadať pokyn Dopravcovi na vypracovanie cestovných poriadkov a/alebo ich zmien. Ten je povinný tomuto pokynu vyhovieť najneskôr do 15 dní od doručenia výzvy.
  2. V súlade s § 21 ods. 4) Zákona o cestnej doprave Dopravca vyhlasuje, že uzatvára túto Zmluvu o službách vo verejnom záujme s podmienkou získania dopravnej licencie podľa § 10 predmetného Zákona a to najneskôr do začatia plnenia záväzku podľa tejto Zmluvy, a v rozsahu stanoveného prílohou č. 1) tejto Zmluvy. Dopravca sa zároveň zaväzuje, že požiada o udelenie dopravných licencií špecifikovaných v tomto bode s dobou platnosti od dátumu v súlade s písm. C Preambluy tejto Zmluvy na obdobie 10 rokov.
  3. Dopravca nie je oprávnený sám, bez predchádzajúceho výslovného pokynu alebo súhlasu Objednávateľa, meniť Dopravným správnym orgánom schválený Cestovný poriadok.
  4. Dopravca je povinný po dobu trvania tejto Zmluvy disponovať platnými licenciami na prevádzku ním poskytovaných Liniek. Dopravca je povinný o udelenie, o zmeny alebo o odňatie dopravných licencií, schválenie Cestovných poriadkov a ich zmien (podľa článku 2 tejto Zmluvy) usilovať riadne a bez pôsobenia akýchkoľvek prieťahov v konaní tak, aby mu mohli byť dopravné licencie právoplatne udelené a Cestovné poriadky právoplatne schválené v najbližšom možnom termíne a aby na základe vydaných dopravných licencií a schválených Cestovných poriadkov mohla byť zahájená prevádzka podľa tejto Zmluvy alebo jednostranného aktu Objednávateľa v termínoch stanovených touto Zmluvou či v súlade s ňou.
  5. Dopravca je povinný dodržiavať časové polohy Spojov v zmysle aktuálne platných Cestovných poriadkov. Dopravca je povinný ďalej dodržiavať všetky časové náväznosti v rámci dopravného systému na území Ružomberka, ktoré vyplývajú z jeho povinností poskytovať dopravu na Linkách a Spojoch.
  6. Dopravca je povinný v prípade vzniku situácie spôsobujúcej stratu garantovanej náväznosti postupovať v súlade s pokynmi Objednávateľa alebo ním povereného Koordinátora mesta Ružomberok ako predĺženie stanovenej čakacej doby na meškajúci prípojný spoj, alebo zabezpečenie vypravenia náhradného spoja.
  7. Dopravca je povinný podať na príslušnom Dopravnom správnom orgáne žiadosť o odňatie licencií na vymedzené Linky najneskôr 60 dní pred posledným dňom poskytovania Verejných služieb podľa tejto Zmluvy. To neplatí len v prípade ak bude Dopravca po dohode s Objednávateľom prevádzkovať linku na základe iného zmluvného vzťahu alebo na svoje podnikateľské riziko za podmienok a v rozsahu požadovanom Objednávateľom.
  8. Dopravca je povinný ponúknuť na odpredaj Objednávateľovi dohodnuté vozidlo mestskej hromadnej dopravy po skončení dohodnutej doby odpispovania za zostatkovú hodnotu.

1. **ROZSAH VEREJNEJ SLUŽBY**
   1. Stanovený dopravný výkon, ktorý je Dopravca povinný pre Objednávateľa v súlade s touto Zmluvou zabezpečiť, je uvedený v prílohe č. 1 tejto Zmluvy. Rozsah Verejnej služby je stanovený zoznamom Liniek. Zmluvné strany se zaväzujú poskytovať si vzájomne všetku nutnú súčinnosť za účelom zmeny rozsahu Verejnej služby.
   2. Zmeny v rozsahu Verejnej služby môžu byť vynútené a Objednávateľom jednostranne určené jednostranným aktom v súvislosti so zmenou prepravných potrieb na území mesta Ružomberok, najmä v dôsledku vzniku či zániku školského zariadenia, vzniku alebo zániku pracovných príležitostí, z dôvodov dopravných obmedzení, výluk, uzávierok a obchádzok, zmien dopravných trás, zániku niektorých dopravných spojení či vzniku nových dopravných spojení, zmien štandardov pre poskytovanie pravidelnej mestskej autobusovej dopravy alebo v súlade s článkom 2 tejto Zmluvy.
2. **FinančnÝ model nákladOV A výnosOV** 
   1. Úhradu od objednávateľa za záväzok tvorí príspevok dohodnutý v zmluve o službách. Príspevok sa uhrádza z rozpočtu Objednávateľa.
   2. Objednávateľ a Dopravca sa dohodli, že celkové náklady vynaložené v súvislosti so záväzkom vyplývajúcim zo služieb vo verejnom záujme alebo s balíkom záväzkov vyplývajúcich zo služieb vo verejnom záujme, ktoré uložil Objednávateľ v súlade s prílohou č. 1 tejto Zmluvy **predstavuje ............ € / 1 tarifný kilometer na obdobie záväzku podľa tejto Zmluvy.**

Z toho:

|  |  |
| --- | --- |
| Časť ceny za PHM | **............ € / 1 tarifný kilometer** |
| Časť ceny za prácu (mzdy) | **............ € / 1 tarifný kilometer** |
| Časť ceny za opravy, réžiu a iné | **............ € / 1 tarifný kilometer** |
| Časť ceny za odpisy | **............ € / 1 tarifný kilometer** |

Dopravca berie na vedomie, že súčasťou celkových nákladov vynaložených v súvislosti so záväzkom vyplývajúcim zo služieb vo verejnom záujme alebo s balíkom záväzkov vyplývajúcich zo služieb vo verejnom záujme, ktoré uložil Objednávateľ v súlade s prílohou č. 1 tejto Zmluvy a podľa tohto bodu, sú všetky náklady Dopravcu vrátane mýta, poplatkov za infraštruktúru, poplatkov za vjazdy na autobusové nástupištia, prázdnych jalových vozokilometrov a iných nákladov, vrátane Dopravcom kalkulovaného primeraného zisku.

* 1. Objednávateľ a Dopravca sa dohodli, že Dopravca má nárok na príspevok hradený Objednávateľom. Dopravca berie na vedomie, že pri výpočte príspevku postupuje Objednávateľ takto:
* Celkové náklady na 1 tarifný kilometer vynaložené v súvislosti so záväzkom vyplývajúcim zo služieb vo verejnom záujme alebo s balíkom záväzkov vyplývajúcich zo služieb vo verejnom záujme podľa bodu 4.2 tejto zmluvy, ktoré uložil Objednávateľ v súlade s prílohou č. 1 tejto Zmluvy,
* krát počet tarifných kilometrov, ktoré sú predmetom tejto Zmluvy v období jedného kalendárneho roka,
* mínus akékoľvek pozitívne finančné výsledky vytvorené v rámci príslušného záväzku vyplývajúceho zo služieb vo verejnom záujme a ktoré súvisia s vykonanými tarifnými kilometrami podľa tohto bodu,
* mínus príjmy z prepravy alebo akékoľvek iné výnosy vytvorené pri plnení príslušného záväzku vyplývajúceho zo služieb vo verejnom záujme, najmä po zohľadnení Maximálnych sadzieb cestovného a cestovného vybraných skupín cestujúcich určených prílohou č. 6 tejto Zmluvy a ktoré súvisia s vykonanými tarifnými kilometrami podľa tohto bodu,

Dopravca berie na vedomie, že výška príspevku, ktorá je predmetom tohto bodu, môže nadobúdať aj záporné hodnoty, čím Dopravcovi vzniká povinnosť vysporiadať túto výšku v prospech Objednávateľa.

* 1. Pre účely stanovenia nákladov Dopravcu a výpočtu príspevku je kilometrická dĺžka jednotlivých Liniek, resp. spojov, ktoré Dopravca vykonáva, a ktorá bude stanovená vždy v súvislosti so stanovením príslušných Cestovných poriadkov v písomnej špecifikácii Objednávateľa. Kilometrická dĺžka Liniek sa môže meniť v náväznosti na príslušné zmeny Cestovných poriadkov alebo v prípade mimoriadnych udalostí (napr. výluky) znemožňujúcich Dopravcovi využiť štandardnú dopravnú trasu. V súvislosti so zmenou Cestovných poriadkov Objednávateľ ďalej stanoví a Dopravcovi oznámi nové údaje súvisiace s príslušnou zmenou, a to v rozsahu podľa prílohy č. 1 tejto Zmluvy.
  2. Výpočet výnosov musí byť vykonaný v súlade s platnými účtovnými a daňovými zásadami a postupmi podľa aktuálne platných právnych predpisov.
  3. Ak Dopravca zabezpečuje prepravné služby mimo režim tejto Zmluvy alebo iné činnosti, je povinný viesť oddelené analytické účtovníctvo o nákladoch a výnosoch zo služieb, ktoré sú predmetom tejto Zmluvy a na vyžiadanie Objednávateľa ich kedykoľvek predložiť a preukázať objektívnym spôsobom.
  4. Dopravca je povinný riadne zaevidovať každého cestujúceho do systému tarifného vybavenia, ktorým disponuje každé vozidlo. Dopravca je zároveň povinný zriadiť a poskytnúť Objednávateľovi úplný prístup do systému dátových výstupov z palubných počítačov vozidiel a to **v celom rozsahu dát o vykonávaných dopravných službách zhromažďovaných dopravcom, ktoré sú** **predmetom výkonov podľa prílohy č. 1 tejto Zmluvy** (napr. údaje o cestujúcich; druhoch, počtoch, cene, mieste, čase a dátume vydania cestovných lístkov a ich vzťahu k jednotlivým linkám a spojom podľa prílohy č. 1; o vozidlách, ktoré sú obsadené na jednotlivé linky a spoje dopravcu; atď.) a to v reálnom čase získavania týchto dát, najneskôr však do 24 hodín od momentu, kedy došlo k zápisu hodnôt/dát palubným počítačom vozidla. Dopravca zároveň zriadi a poskytne prístup Objednávateľovi k dátam v rozsahu údajov zhromažďovaných z telematických jednotiek vozidla a to v reálnom čase získavania týchto dát, najneskôr však do 24 hodín od momentu, kedy došlo k zápisu dát telematickou jednotkou vozidla. Dopravca zriadi Objednávateľovi prístup do svojich dátových/aplikačných systémov podľa tohto bodu najneskôr v prvý deň plnenia záväzku podľa tejto Zmluvy. Zároveň sa Dopravca zaväzuje zriadiť rovnaký prístup aj Koordinátorovi a to odo dňa určeného Objednávateľom. V prípade, že dôjde ku zmene kilometrickej dĺžky Linky, vykoná Objednávateľ meranie dĺžky trasy a tento údaj oznámi Dopravcovi v lehote 7 pracovných dní od účinnosti zmeny kilometrickej dĺžky Linky. Uvedená zmena podľa predošlej vety má vplyv na prílohu č. 1 tejto Zmluvy a je platná vydaním jednostranného aktu zo strany Objednávateľa alebo ním povereného Koordinátora.
  5. Dočasné zmeny trasy spoja v dôsledku obchádzok či výluk, ktoré trvajú najviac 14 dní a ktoré majú za následok zmenu dĺžky spoja, je možné zohľadniť i bez postupu uvedeného  podľa bodu 4.4 tohoto článku. V takom prípade Dopravca uplatní vo vyúčtovaní príspevku pre príslušný mesiac skutočný počet najazdených kilometrov vrátane dočasnej zmeny trasy a Objednávateľa na dočasnú zmenu výslovne upozorní.
  6. Dopravca je povinný predložiť Objednávateľovi za účelom overenia súladu výšky príspevku s právnymi predpismi a jej správnosti podľa tejto Zmluvy, výkaz skutočných nákladov a výnosov (príloha č. 3 tejto Zmluvy) a ročné vyúčtovanie príspevku (príloha č. 4 tejto Zmluvy). Výkazy uvedené v tomto odstavci budú Dopravcom spracovávané počas obdobia poskytovania služieb podľa tejto Zmluvy. Dopravca je povinný predložiť Objednávateľovi výkazy najneskôr do 30 dní od skončenia príslušného kalendárneho roku. Dopravca zodpovedá za správnosť a úplnosť predložených podkladov pre vyúčtovanie poskytnutého príspevku.
  7. Dopravca je kedykoľvek povinný strpieť výkon kontroly a auditu, v súlade so Zákonom č. 357/2015 Z. z. o finančnej kontrole a audite. Výkon kontroly a auditu začína dňom určeným Objednávateľom. Dopravca je pri výkone kontroly a auditu, týmto dňom podľa predošlej vety, povinný poskytovať všetkú súčinnosť Objednávateľovi. Bez toho, aby bola dotknutá povinnosť Dopravcu podľa predošlých ustanovení tohto bodu, Objednávateľ má kedykoľvek nárok na vyžiadanie akýchkoľvek podkladov Dopravcu (daňových dokladov, faktúr, zmlúv) a iných dokumentov, ktoré súvisia s plnením podľa tejto Zmluvy. Dopravca je povinný tejto výzve, v primeranej lehote, ktorú stanoví Objednávateľ po dohode s Dopravcom, vyhovieť. Neposkytnutie súčinnosti podľa tohto bodu môže byť kvalifikované ako porušenie Zmluvných podmienok

1. **vyúčtovANIE PRÍSPEVKU**
   1. Dopravcovi prináleží príspevok. Objednávateľ sa zaväzuje uhradiť Dopravcovi za riadne vykonané výkony vzniknuté plnením záväzku verejnej služby na území Ružomberka na Linkách podľa prílohy č. 1 tejto Zmluvy príspevok vo výške stanovenej podľa tejto Zmluvy.
   2. Objednávateľ uhradí Dopravcovi príspevok spojený s plnením Verejných služieb podľa tejto Zmluvy a vypočítaný podľa pravidiel jej výpočtu uvedených v tejto Zmluve. Príspevok bude Dopravcovi hradený dielom vo forme zálohy na príspevok a dielom vo forme doplatku. Prípadný preplatok za poskytnutý príspevok je Objednávateľ oprávnený započítať s najbližšou poskytovanou zálohou. Ak postup podľa predošlej vety nebude možný z dôvodov ukončenia tohto zmluvného vzťahu, uplynutia platnosti tejto Zmluvy alebo iných nepredvídaných dôvodov, preplatok za poskytnutý príspevok je Dopravca povinný vrátiť na účet Objednávateľa bezodkladne po vyúčtovaní poskytnutého príspevku, najneskôr do 15 dní od predloženia  vyúčtovania poskytnutého príspevku.
   3. Ak v priebehu účinnosti zmluvy dôjde k objektívnemu (nezávysle od vôle objednávateľa alebo dopravcu) nárastu alebo k poklesu preukázateľných nákladov súvisiacich so záväzkom vyplývajúcim zo služieb vo verejnom záujme (úprava spotrebnej dane, DPH, mýta, zmena výšky PHM ), potom sa Zmluvné strany zhodujú, že budú jednať o úprave výšky celkových nákladov za 1 tarifný kilometer podľa bodu 4.2, a tieto budú vstupovať do výpočtu príspevku počnúc 1. januárom nasledujúceho roku. Dopravca berie na vedomie, že pre potreby aktualizácie jednotlivých zložiek nákladov podľa bodu 4.2 tejto Zmluvy sa použijú údaje Štatistického úradu SR.
   4. Ak v priebehu účinnosti zmluvy dôjde k objektívnemu (nezávysle od vôle objednávateľa alebo dopravcu) nárastu preukázateľných nákladov, ktoré sú vyvolané zmenou priemernej, alebo minimálnej mesačnej mzdy v hospodárstve SR, daňových, odvodových, sociálnych a poplatkových povinností zo strany štátu (napr. úprava minimálnej mzdy, odvodov, daní a sociálneho zabezpečenia), tieto náklady vstupujú do výšky výpočtu príspevku počnúc dňom, kedy o takúto zmenu požiadala príslušná zmluvná strana. Zmluvné strany sa zhodujú, že budú jednať o vplyve takejto zmeny na jednotlivé zložky nákladov podľa bodu 4.2 tejto Zmluvy a takýto vplyv si vzájomne odsúhlasia. Zmluvné strany vysporiadajú takto vyčíslený finančný vplyv spätne ku dňu, kedy bolo o takúto zmenu požiadané niektorou zo zmluvných strán.
   5. Dopravca predkladá Objednávateľovi taktiež mesačné a kvartálne vyúčtovanie poskytnutého príspevku a to najnejskôr do 15. dňa mesiaca nasledujúceho po skončení príslušného mesiaca alebo kvartálu, v ktorom poskytoval Verejné služby. Dopravca je povinný predložiť Objednávateľovi po skončení príslušného kvartálu vyúčtovanie v písomnej a elektronickej forme (v editovateľnom formáte), a to vo formulári poskytnutom Objednávateľom, ktorého vzor je uvedený v prílohe č. 4 tejto Zmluvy, obsahujúci všetky uvedené informácie za predchádzajúci kvartál. Podrobnosti vyúčtovania a jeho formu určuje Objednávateľ a môže ju meniť v priebehu tejto zmluvy na základe Pokynu Objednávateľa. Uvedené vyúčtovanie odsúhlasené Objednávateľom súčasne tvorí prílohu faktúry a je nevyhnutnou podmienkou uhradenia prípadného doplatku príspevku podľa tejto Zmluvy. Vyúčtovanie bude členené podľa jednotlivých Liniek a Spojov prevádzkovaných Dopravcom podľa tejto Zmluvy.
   6. V prípade vyžiadania Objednávateľom je Dopravca povinný predložiť vyúčtovanie vo väčšom detaile (napr. rozbor skutočne najazdených tarifných kilometrov a dosiahnutých tržieb na príslušnom Spoji po dňoch). Dopravca je povinný preukázať počet skutočne najazdených tarifných kilometrov za príslušné obdobie.
   7. Objednávateľ je povinný vyúčtovanie skontrolovať v lehote 30 dní od jeho obdržania. V prípade nesúhlasu s vykonaným vyúčtovaním Objednávateľ Dopravcovi vyúčtovanie s odôvodnením vráti na dopracovanie. V prípade, že Objednávateľ nemá k vyúčtovaniu výhrady, vyúčtovanie Dopravcovi odsúhlasí.
   8. Objednávateľ je povinný hradiť Dopravcovi príspevok takto:
      1. vo výške jednej dvanástiny predpokladanej ročnej výšky príspevku na základe kilometrického výkonu podľa prílohy č. 1 tejto zmluvy a to vždy do 8. pracovného dňa mesiaca, v ktorom Dopravca poskytuje Verejné služby („**Záloha**“). Predpokladaná ročná výška zálohy predstavuje 45% z celkových nákladov na 1 tarifný kilometer podľa bodu 4.2 a počtu tarifných kilometrov podľa prílohy č. 1 tejto zmluvy,
      2. doplatok k príspevku najneskôr do 30 dní od predloženia kvartálneho výkazu a vyúčtovania za kvartál, v ktorom Dopravca poskytoval Verejné služby, a to na základe faktúry spĺňajúcej náležitosti daňového dokladu so splatnosťou 30 dní. Súčasťou faktúry bude Objednávateľom odsúhlasené vyúčtovanie poskytnutého príspevku za predchádzajúci kvartál vrátane poskytnutých mesačných záloh.
   9. V prípade, že Objednávateľ zistí, že Dopravcovi poskytol preplatok na poskytnutom príspevku, bude zistený preplatok zúčtovaný v následujúcich obdobiach tak, že o výšku preplatku budú ponížené platby Objednávateľa, na ktoré Dopravcovi vznikol v súlade s touto Zmluvou nárok. V prípade ukončenia platnosti tejto Zmluvy je Dopravca povinný preplatok uhradiť v lehote do pätnásť (15) dní od predloženia výkazov a vyúčtovania.
   10. Za deň úhrady sa považuje deň pripísania fakturovanej čiastky na účet Dopravcu. Dopravca v plnej miere zodpovedá za správnosť súhrnného vyúčtovania výšky príspevku.
   11. Objednávateľ je oprávnený započítať akékoľvek splatné vzájomné pohľadávky, vzniknuté na základe tejto Zmluvy voči pohľadávkam Dopravcu, pokiaľ tieto neboli uhradené ani po predchádzajúcej výzve Objednávateľa so stanovením lehoty v minimálnej dĺžke pätnásť (15) dní. K započítaniu dôjde okamžikom, kedy bolo oznámenie o započítaní doručené Dopravcovi.
   12. Objednávateľ má po predchádzajúcej písomnej výzve k náprave a márnom uplynutí primeranej lehoty poskytnutej k náprave, právo pozastaviť platbu Zálohy a/lebo doplatku príspevku v prípade, že Dopravca neplní svoje povinnosti, ktoré sú podľa tejto Zmluvy dôvodom k odstúpeniu Objednávateľa podľa článku 14. tejto Zmluvy. Tým nie je dotknutý nárok Objednávateľa na uplatnenie Zmluvných pokút v zmysle tejto Zmluvy a ich započítanie voči poskytnutému príspevku či jeho časti.
2. **Štandardy**
   1. Dopravca prehlasuje, že má v dobe podpisu Zmluvy k dispozícii, prípadne má zmluvne zabezpečené vozidlá v potrebnom počte a vybavení, podľa podmienok tejto Zmluvy. Dopravca je povinný splnenie povinností stanovených touto Zmluvou preukázať Objednávateľovi relevantnými dokumentami na žiadosť Objednávateľa.
   2. Dopravca sa zaväzuje viesť aktuálny zoznam vozidiel, ktorými zabezpečuje plnenie záväzkov plynúcich z tejto Zmluvy, a to v elektronickej podobe vo formáte (.xls) či obdobnom open office formáte. Vzor zoznamu vozidiel je uvedený v prílohe č. 2 tejto Zmluvy. Dopravca je povinný pri každom vozidle, ktoré využívá na plnenie záväzkov dľa tejto Zmluvy, rovnako viesť evidenciu ich vybavenia, technických parametrov a všetkých realizovaných opráv a to v elektronickej podobe, v rozsahu stanoveným Objednávateľom Dopravca je povinný pri každej zmene skladby vozového parku poskytnúť Objednávateľovi aktuálny zoznam vozidiel a ich vybavenia, a to v lehote desať (10) dní od takejto zmeny.
   3. Dopravca je povinný Objednávateľa bezodkladne písomne informovať o zmenách v zložení vozového parku a jeho vybavenia určeného na plnenie Verejných služieb podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy. Dopravca musí Objednávateľa ďalej písomne informovať o svojom zámere nasadiť nové vozidlo do prevádzky na zabezpečenie Verejných služieb podľa tejto Zmluvy a tento zámer musí  Objednávateľ schváliť. Objednávateľ je povinný zámer s Dopravcom prejednať a schváliť najneskôr v lehote jedného (1) mesiaca od obdržania písomnej informácie od Dopravcu.
   4. Dopravca vyhlasuje, že má v dobe podpisu Zmluvy k dispozícii, prípadne má zmluvne zabezpečený personál a technické zázemie nevyhnutné pre poskytovanie Verejných služieb podľa tejto Zmluvy. Dopravca je povinný na žiadosť Objednávateľa preukázať, že má personál a technické zázemie nevyhnutné pre poskytovanie Verejných služieb podľa podmienok tejto Zmluvy vrátane ich príloh.
   5. Dopravca sa zaväzuje umožniť cestujúcim nástup a výstup všetkými dverami vozidla a tarifné vybavenie cestujúcich pri každých dverách vozidla.
   6. Dopravca sa taktiež zaväzuje:
      1. Obchodným menom prevádzkovateľa cestnej dopravy Dopravca označí každý autobus používaný na autobusovú dopravu. Súčasťou označenia je adresa sídla prevádzkovateľa cestnej dopravy, telefónne číslo a faxové číslo, prípadne iný údaj. Označenie sa vyhotoví nezmazateľne písmomaliarsky na karosériu alebo použitím samolepiacej nálepky, prípadne mechanicky pripevnenou tabuľkou. Písmená tvoriace obchodné meno prevádzkovateľa cestnej dopravy sa vyhotovia tak, aby boli čitateľné a farebne odlíšené od podkladu a mali výšku najmenej 30 mm a hrúbku najmenej 5 mm. Označenie sa umiestni na oboch stranách karosérie autobusu.
      2. Dopravca označí každý autobus používaný na autobusovú dopravu označením Objednávateľa podľa grafického vizuálu v rozmere stanovým v prílohe č. 7 na oboch stranách karosérie autobusu.
      3. Označenie autobusovej linky sa za použitia elektronickej tabule umiestňuje vpredu a na pravom boku autobusu aspoň jeden krát na každých začatých 16 metrov dĺžky vozidla. Autobus na autobusovej linke sa označí tiež údajom o východiskovej nástupnej zastávke a cieľovej výstupnej zastávke. Ak je to významné pre cestujúcich, najmä ak autobusová linka má alternatívnu trasu alebo medzi východiskovou a cieľovou zastávkou je viac autobusových liniek s rozdielnou trasou, uvedie sa medzi názvy východiskovej a cieľovej zastávky aj názov najdôležitejšej nácestnej zastávky, prípadne niekoľkých nácestných zastávok. V prípade nefunkčnosti elektronickej tabule, má tabuľka s označením autobusovej linky veľkosť najmenej 600 x 150 mm a žltý podklad a čierne písmená, ak dopravný správny orgán v dopravnej licencii neurčí inú farebnú kombináciu. Písmo názvu východiskovej zastávky a cieľovej zastávky v pravidelnej autobusovej doprave má v tomto prípade výšku najmenej 30 mm.
      4. Súčasťou elektronickej tabule s označením autobusovej linky je aj jej číselné označenie. Toto označenie sa umiestni aj na zadné čelo karosérie autobusu, prípadne podľa potreby aj na iné miesto autobusu.
      5. Každé vozidlo je vybavené interiérovou elektronickou tabuľou, Dopravca na nej zabezpečí čitateľné označenie autobusovej linky a to informáciou o cieľovej zastávke spoja autobusovej linky a o najbližšej nácestnej zastávke, doplňujúce údaje (zastávka je na znamenie; nadväznosť na iný spoj alebo iný druh dopravy) a údaj o číselnom označení linky,  ak to určí Objednávateľ alebo ním poverený Koordinátor aj informáciu o aktuálnej tarifnej zóne . Zároveň, pre správnu orientáciu cestujúcich, dopravca zabezpečí v každom autobuse vyhlásenie plného názvu najbližšej nácestnej zastávky aj s doplňujúcou informáciou o takejto nácestnej zastávke (zastávka je na znamenie; nadväznosť na iný spoj alebo iný druh dopravy) a to prostredníctvom zariadení na reprodukciu zvuku. Dopravca zabezpečí možnosť skladania nahrávok pri mimoriadnych udalostiach (napr. obchádzky)
      6. Dopravca riadne označí každú zastávku autobusu označníkom
      7. Cestovný poriadok autobusovej linky v pravidelnej autobusovej doprave zverejní Dopravca na každej zastávke dotknutej linky a obsahuje najmä tieto údaje:
3. záhlavie s číslom autobusovej linky a s názvami východiskovej a cieľovej zastávky, prípadne s najdôležitejšou nácestnou zastávkou a s dátumom začiatku a konca platnosti cestovného poriadku,
4. názov a adresu dopravcu a telefónne číslo dispečera alebo informátora,
5. zoznam všetkých zastávok na autobusovej linke s uvedením tarifného čísla a tarifnej vzdialenosti od východiskovej zastávky a s vyznačením zastávok na znamenie alebo len na nastupovanie alebo len na vystupovanie,
6. zoznam všetkých riadnych spojov s uvedením čísla každého spoja na autobusovej linke,
7. čas odchodu každého spoja zo zastávky, a ak ide o prestupnú alebo cieľovú zastávku alebo o zastávku, na ktorej spoj stojí najmenej päť minút, aj čas príchodu na ňu,
8. údaj o tom, kedy spoj premáva, a či premáva každý deň alebo iba v niektoré dni v týždni,
9. údaj o tom, či spoj premáva počas celej platnosti cestovného poriadku alebo v niektoré dni nepremáva,
10. údaj o tom, kde možno kúpiť cestovný lístok,
11. údaj o možnosti prestupu na inú autobusovú linku alebo na iný druh dopravy s údajom, či spoj zabezpečuje prípoj alebo čaká na prípoj,
12. údaje o iných službách poskytovaných dopravcom v autobuse alebo na zastávkach alebo inými osobami na autobusových staniciach alebo zastávkach na autobusovej linke.
    * 1. Dopravca zabezpečí prijateľný tepelný komfort cestujúcich najmä prostredníctvom zariadení na reguláciu teploty vo vozidlách. Každé vozidlo musí byť vybavené fuknčným zariadením na ohrev interiéru, ktoré je Dopravca povinný používať počas nepriaznivej poveternostnej situácie, pričom, pokiaľ je to možné zabezpečí teplotu nad úrovňou 17oC; každé vozidlo musí byť vybavené klimatizačnou jednotkou, pričom Dopravca je povinný pri vonkajších teplotách nad 23oC interiér priebežne dochladzovať. V prípade nefunkčnosti klimatizačnej jednotky je Dopravca povinný zabezpečiť v dostatočnom rozsahu možnosti núteného vetrania interiéru.
      2. Maximálny vek novonasadených vozdiel podľa bodu 7.11 vo vozidlovom parku Dopravcu používaného na výkon služieb vo verejnom záujme podľa tejto Zmluvy nesmie presiahnuť počas trvania základnej doby zmluvy 10 rokov. Prípustná emisná norma vozidiel je EURO VI a novšia.
      3. Dopravca sa zaväzuje poskytnúť prostredníctvom svojich zamestnancov, najmä vodičov, asistenciu cestujúcim s obmedzenou schopnosťou pohybu, nevidiacim alebo sprievodu dieťaťa v kočíku.
      4. Dopravca sa zaväzuje zabezpečiť spoľahlivosť a pravidelnosť ním poskytovanej dopravnej obsluhy vymadzenej touto Zmluvou. Zabezpečením spoľahlivosti sa rozumie:
         1. vypravenie všetkých spojov a vo svojej určenej trase na každej linke a spoji, ktorý je schválený DSO v platnom cestovnom poriadku. Za nezabezpečenie spoľahlivosti podľa tohto bodu sa považuje každé nevypravenie spoja, svojvoľná zmena jeho trasy alebo odrieknutie spoja, čo i len v jeho časti trasy, ktoré nemohol dopravca objektívne ovplyvniť
         2. dodržiavanie časov odchodov audotobusov zo staníc a zastávok pravidelnej mestskej autobusovej dopravy určených dopravnou licenciou a cestovným poriadkom pre danú linku. Za nezabezpečenie povinností podľa tohto bodu sa považuje akýkoľvek preukázaný predčasný odchod vozidla pravidelnej mestskej autobusovej dopravy zo stanice alebo zastávky autobusu alebo neprimerane neskorý odchod, ktorý nie je objektívne zdôvodnený. Za neprimerane neskorý odchod zo zastávky alebo stanice autobusov sa považuje neskorší odchod o viac ako 3 minúty oproti určenému odchodu schváleným cestovným poriadkom,
         3. dodržiavanie nadväzností na inú autobusovú linku alebo na iný druh dopravy, ak je takáto nadväznosť vyžadovaná pokynom Objednávateľa alebo ním povereného Koordinátora a je určená schváleným cestovným poriadkom,
         4. rešpektovanie pokynov Objednávateľa alebo ním povereného Koordinátora v oblasti organizovania aktuálnej dopravnej obsluhy územia
      5. V prípade jazdy s cestujúcimi za zníženej viditeľnosti musí Dopravca zabezpečiť používanie dostatočného osvetlenia priestoru pre cestujúcich. V staniciach a zastávkach autobusu je hlavné osvetlenie vozidla vždy zapnuté.
      6. Dopravca označí príslušným piktorgramom alebo symbolom:
         1. Dvere určené pre nástup s detským kočíkom a invalidným vozíkom s nástupnou plošinou o šírke prbližne 800 mm.
         2. Vyhradené miesta na sedenie pre cestujúcich s obedzenou schopnosťou pohybu a nevidiacich. Dopravca zároveň vyhradí v každom autobuse priestor aspoň pre jeden prepravovaný detský kočík a invalidný vozík.
         3. Cenník cestovného
         4. aktuálne informácie o zmenách v doprave
      7. Dopravca, na pokyn Objednávateľa alebo ním povereného Koordinátora zabezpečí vzájomné uznávanie si dokladov s iným dopravcom v pravidelnej mestskej autobusovej doprave alebo s dopravcom iného druhu dopravy, najmä železničnej dopravy a to najneskôr do času, ktorý určí Objednávateľ alebo ním poverený Koordinátor.
      8. Každé vozidlo je vybavené aspoň jednou informačnou vitrínou, prípadne inou vhodnou informačnou plochou umožňujúcou umiestniť aspoň 2 listy vo formáte A3 na šírku. V tejto vitríne alebo ploche sú vždy umiestnené aktuálne verzie zo súboru informačných materiálov Dopravcu, Objednávateľa alebo ním povereného Koordinátora
    1. Technické štandardy, ktoré je povinné spĺňať Dopravca a každé vozidlo zaradené do prevádzky v súlade s prílohou č. 1 tejto Zmluvy predstavujú:
13. Vybavenie vozidiel telematickou jednotkou s online prenosom a archiváciou dát u objednávateľa DS prostredníctvom na to špecializovanej aplikácie. Každé vozidlo tak bude vybavené nasledovnými modulmi:

GPS modul

APC modul v každých dverách vozidla

modul na zisťovanie hmotnosti vozidla v čase

modul tepelného komfortu vo vozidle

modul na audiovizuálne monitorovanie priestoru na prepravu cestujúcich a priestoru vodiča

Palubný počítač schopný komunikácie s rádiovým modulom (súčasť radiča svetelnej signalizácie v meste Ružomberok) po sériovej zbernici RS485, pričom túto komunikáciu musí byť možné nastaviť a zároveň posielať dáta vo formáte protokolu R09.16 alebo jeho alternatív. Dopravca zabezpečí, aby dodávateľ palubnej jednotky bol flexibilný a vedel doladiť prípadné úpravy v komunikačnom protokole.

1. Vozidlá používané v prevádzke podľa prílohy č. 1 tejto Zmluvy budú v štandarde:

dĺžka vozidla od 11,8 m do 12,2 m

nízkopodlažnej bezbarierovej konštrukcie

počet dverí vozidla - min. 3, o šírke min. 1180 mm

priestor na prepravu detského kočíka a invalidného vozíka

vybavené kllimatizáciou

Nezavislé kúrenie

Tónované sklá

Tepelná izolácia bočných stien a strechy autobusu

Sedadlá s čalúnením

Dopytové otváranie dverí

Automatická prevdovka

1. Systém tarifného vybavenia cestujúcich

* umožňujúci samoobslužný predaj cestovného lístka pri každých dverách vozidla kartou emitovanou dopravcom a platobnou kartou emitovanou komerčnou bankou a mobilnými aplikáciami určenými na bezhotovostné platby
* umožňujúci predaj papierového cestovného lístka v hotovosti vodičom vozidla

1. **Ďalšie práva a povinnosti dopravcu**
   1. Dopravca sa zaväzuje najnejskôr do Zahájenia prevádzky a ďalej po celú dobu trvania Zmluvy plniť povinnosti stanovené príslušnými právnymi predpismi Slovenskej republiky a európskych spoločenstiev v platnom znení.
   2. Dopravca je povinný viesť objektívne, správne, úplné a preukázateľné analytické účtovníctvo v súlade s príslušnými právnymi predpismi. Ak Dopravca poskytuje prepravné služby **alebo iné činnosti mimo poskytovania verejných služieb** v preprave cestujúcich podľa tejto Zmluvy, je povinný viesť evidenciu o nákladoch a výnosoch z takýchto poskytovaných služieb alebo iných činností mimo poskytovania verejných služieb.
   3. Dopravca sa zaväzuje mať pre účely plnenia tejto Zmluvy po celú dobu jej trvania k dispozícii dostatok servisných služieb, personálu a ďaľších vecí a práv nevyhnutných pre plnenie svojich záväzkov z tejto Zmluvy.
   4. Dopravca sa zaväzuje vykonávať kontrolné prehliadky svojich vozidiel a servisné zásahy na nich na pravidelnej báze. Dopravca je za týmto účelom povinný buď udržiavať vlastné opravárenské kapacity, alebo zabezpečiť pravidelný preventívny servis a opravárenstvo subdodávkou od tretej osoby.
   5. Dopravca je povinný zabezpečiť, aby jeho personál bol preškolený na konanie v krízových situáciách, vo vzťahu k cestujúcim dodržiaval normy slušného správania sa, a aby ovládal slovenský jazyk. Na požiadanie cestujúcich je personál Dopravcu povinný asistovať s nástupom, výstupom a pohybom osôb prepravujúcich detský kočík či osôb s obmedzenou schopnosťou pohybu a orientácie vo vozidle, najmä obslúžiť cestujúcich s invalidným vozíkom plošinou pre nástup, resp. výstup, pokiaľ takúto asistenciu umožňujú miestne pomery príslušnej zastávky.
   6. Dopravca je povinný umožniť Objednávateľovi kedykoľvek na vyžiadanie vykonať kontrolu toho, či Dopravca spĺňa všetky zákonné požiadavky na poskytovanie Verejnej linkovej dopravy v režime verejnej služby.
   7. Dopravca je povinný zabezpečiť, že po celú dobu trvania tejto Zmluvy bude riadne oprávnený ju podľa príslušných právnych predpisov plniť, najmä je povinný udržiavať v platnosti svoje podnikateľské oprávnenie na prevádzkovanie cestnej motorovej dopravy, prevádzkovanej vozidlami určenými pre prepravu viac ako 9 osôb vrátane vodiča.
   8. Dopravca je ďalej povinný po celú dobu trvania tejto Zmluvy disponovať dostatočným personálnym zabezpečením pre účely plnenia tejto Zmluvy. Dopravca musí mať jednoznačne identifikované osoby na nižšie uvedené pozície, pričom týmito osobami v okamihu zahájenia plnenia tejto zmluvy sú osoby identifikované v článku 15.1. tejto Zmluvy (vrátane uvedenia kontaktných údajov):
      1. manažér zodpovedný za dodržiavanie kvality/akosti poskytovaných služieb (osoba vo veciach pravidelného mesačného vyúčtovania, vykazovania, zmien dopravného výkonu a Cestovných poriadkov, zjednávania dodatkov Zmluvy, zmeny rozsahu a zmeny v štruktúre vozového parku v súvislosti s Pokynmi objednávateľa);
      2. vedúci dispečér Dopravcu;
      3. technológ dopravy (dopravný špecialista).
   9. Dopravca je oprávnený zmeniť uvedené osoby a nahradiť ich inými vhodnými osobami. Dopravca je však povinný o takejto zmene identifikácie písomne či elektronickou poštou informovať Objednávateľa. Dopravca je povinný mať po celú dobu plnenia Zmluvy jednoznačne identifikované osoby na uvedených pozíciách.
   10. Od účinnosti zmluvy všetky nové autobusy mestskej autobusovej dopravy zaradené na realizáciu výkonov vo verejnom záujme podľa článku 7.11 budú odpisované 8 ročnou odpisovou sadzbou.
   11. Dopravca je povinný zabezpečiť požadovaný dopravný výkon podľa prílohy č. 1 tejto zmluvy 12 vozidlami, ktoré sú nevyhnutné na pokrytie dopravných špičiek v MAD Ružomberok, pričom ďalšie vozidlá vyhradí ako záložné v prípade mimoriadnosti. Od začiatku poskytovania dopravných služieb Dopravca nasadí nové vozidlá (t. j. rok výroby minimálne 2019) v minimálnom počte 4 ks. Dopravca doplní vozidlový park o nové vozidlá s rokom výroby minimálne 2020 nasledovne:

- 4 ks nových vozidiel do 120 dní od začiatku poskytovania dopravných služieb

- 4 ks nových vozidiel do 240 dní od začiatku poskytovania dopravných služieb.

Dopravca je povinný disponovať vozidlami s rokom výroby minimálne 2014 a v emisnej triede EURO VI. Tieto vozidlá môže využiť len ako záložné vozidlá, resp. vozidlá na preklenutie obdobia nasadenia nových vozidiel podľa harmonogramu nasadenia nových vozidiel podľa tohto bodu. Tieto vozidlá nemusia mať klimatizáciu.

* 1. Ďalšie povinnosti Dopravcu:
* Dopravca bezvýhradne súhlasí, že revíziu platných CL bude vykonávať Objednávateľ a to osobami na to poverenými. Tieto osoby nie sú povinné evidovať sa do systému tarifného vybavenia, ani uhradiť za svoju cestu cestovné podľa bodu 4.7 tejto zmluvy. Sankčná úhrada vymožená od cestujúcich je tak príjmom Objednávateľa.
* umožniť predaj dlhodobých časových cestovných lístkov a vklady na karty emitované dopravcom prostredníctvom online elektronickej aplikácie prepojenej so službami komerčných bánk (e-shop)
* umožniť predaj dlhodobých časových cestovných lístkov a vklady na karty emitované dopravcom na predajnom mieste dopravcu v lokalite železničnej stanice Ružomberok v pracovných dňoch v čase od 6:00 hod. do 18:00 hod.
* Po ukončení kontraktu je dopravca povinný previesť práva, finančné zostatky z emitovaných kariet alebo iných médií určených na uchovávanie kreditu cestujúcich na nového dopravcu, s ktorým bude zo strany objednávteľa uzatvorený nový kontrakt. Uvedené sa vzťahuje aj na dopravcom emitované karty, ak o to cestujúci požiada.
* Byť súčinný pri tvorbe Integrovaného dopravného systému Žilinského samosprávneho kraja (ďalej len „IDS ŽSK“) alebo iných integrovaných dopravných systémov podľa požiadviek Objednávateľa, ktorých súčasťou bude mestská hromadná doprava v Ružomberku, najmä

- zabezpečením kompatibility systémov tarifného vybavenia

- akceptáciou elektronických médií emitovaných inými dopravcami- žiadosťou o odňatie a udelenie dopravnej licencie v súlade s požiadavkou objednávateľa DS

- alebo zabezpečením realizácie iných požiadaviek a objednávateľom DS navrhovaných riešení v nadväznosti na potreby objednávateľa DS

- za predpokladu vyvolania dodatočných nákladov v prípade poskytnutia súčinnosti zo strany dopravcu, sú tieto náklady, po vzájomnom preukázaní a odsúhlasení zmluvých strán, oprávnené na úhradu zo strany objednávateľa.

1. **Postavenie subjektov pri realizácii a koordinácii Integrovaného dopravného systému a doplnkových služieb**
   1. Objednávateľ je oprávnený poveriť výkonom niektorých práv či povinností vyplývajúcich pre neho z tejto Zmluvy Koordinátora, subjekt oprávnený na organizovanie verejnej dopravy, ktorý zabezpečuje činnosti a koordináciu prevádzky mestskej autobusovej dopravy, v územnom obvode mesta Ružomberok, ktorý je v takomto prípade oprávnený jednať s Dopravcom priamo. Dopravca je súčasne v uvedených prípadoch povinný jednať priamo s Koordinátorom.
   2. Objednávateľ je však v takýchto prípadoch vždy povinný zabezpečiť, aby plnenia, ku ktorým je podľa tejto Zmluvy zaviazaný, boli zo strany Koordinátora splnené. Za splnenie povinností plnených podľa tejto Zmluvy zo strany Koordinátora zodpovedá Objednávateľ rovnako, ako by plnenie poskytoval sám.
   3. Objednávateľ je oprávnený kedykoľvek v priebehu trvania tejto Zmluvy Dopravcovi oznámiť zmenu v osobe Koordinátora.

1. **Sankcie**
   1. Dopravca je povinný za porušenie svojich povinností stanovených touto Zmluvou uhradiť Objednávateľovi príslušnú zmluvnú pokutu, ktorú mu môže Objednávateľ uložiť.
   2. V prípade omeškania Dopravcu so splnením ktorejkoľvek povinnosti Dopravcu podľa tejto Zmluvy, t.j. ak Dopravca nesplní ktorúkoľvek svoju zmluvnú povinnosť, ktorú je povinný splniť v lehote určenej touto Zmluvou, riadne a včas, je Dopravca povinný uhradiť Objednávateľovi zmluvnú pokutu vo výške 100,- € (jednosto eur), a to za každý deň omeškania.

V prípade omeškania Dopravcu so splnením si svojich povinností určených v čl. 2, 4 alebo 5 tejto Zmluvy opakovane alebo po opakovanej výzve na plnenie si poinností určených v čl. 2, 4 alebo 5 tejto Zmluvy podľa predchádzajúcej vety, je Dopravca povinný uhradiť Objednávateľovi zmluvnú pokutu vo výške 1000,- € (tisíc eur), a to za každý deň omeškania.

* 1. V prípade omeškania Dopravcu so splnením svojej povinnosti zriadiť Objednávateľovi prístup do systému dátových výstupov z palubných počítačov vozidiel najneskôr v prvý deň plnenia záväzku podľa tejto zmluvy, je Dopravca povinný uhradiť Objednávateľovi zmluvnú pokutu vo výške 200,- € (dvesto eur) a to za každý deň omeškania.
  2. V prípade, že Dopravca poruší, resp. nesplní svoju zmluvnú povinnosť určenú v článku 6 Zmluvy, je Dopravca povinný uhradiť Objednávateľovi zmluvnú pokutu vo výške 50,- € (pädesiat eur), a to za každý zistený prípad porušenia takejto povinnosti.
  3. V prípade, že Dopravca poruší, resp. nesplní akúkoľvek inú svoju zmluvnú povinnosť, t.j. zmluvnú povinnosť, ktorá nie je obsiahnutá v čl. 9.2., 9.3. a 9.4. Zmluvy, je Dopravca povinný uhradiť Objednávateľovi zmluvnú pokutu vo výške 50,- € (pädesiat eur), a to za každý zistený prípad porušenia takejto povinnosti.
  4. Objednávateľ po zistení porušenia, resp. nesplnenia zmluvnej povinnosti Dopravcom vyzve Dopravcu k úhrade príslušnej zmluvnej pokuty. Dopravca je následne povinný zmluvnú pokutu podľa tejto Zmluvy uhradiť Objednávateľovi na jeho účet uvedený v tejto Zmluve. Doba (lehota) splatnosti je 21 (dvadsaťjeden) dní odo dňa doručenia výzvy na zaplatenie zmluvnej pokuty Dopravcovi. V prípade, že Dopravca zmluvnú pokutu v lehote splatnosti neuhradí, je Objednávateľ oprávnený takto vzniknutú pohľadávku započítať oproti svojmu záväzku uhradiť Dopravcovi príspevok či jeho príslušnú zálohovú časť.
  5. Zodpovednosť Dopravcu za porušenie tejto Zmluvy je pre účely zmluvnej pokuty objektívna. Zaplatením zmluvnej pokuty podľa tejto Zmluvy nezaniká právo Objednávateľa na náhradu škody v celkom rozsahu, t.j. Objednávateľ je oprávnený požadovať od Dopravcu náhradu škody v celom jej rozsahu, spôsobenej porušením povinnosti Dopravcu, na ktorú sa zmluvná pokuta vzťahuje. Zjednaním ani zaplatením ktorejkoľvek zmluvnej pokuty podľa tejto Zmluvy nie je teda dotknuté právo Objednávateľa žiadať od Dopravcu náhradu škody spôsobenú porušením povinnosti podľa tejto Zmluvy, a to v plnej výške.
  6. Dopravca vyhlasuje, že výšky zmluvných pokút, dojednané touto Zmluvou, okolnosti ich uplatnenia ako i kumuláciu zmluvných pokút s nárokom na náhradu škody, vzniknutú Objednávateľovi, považuje za primerané a vzhľadom na potrebu zabezpečenia plnenia mimoriadne významného a dôležitého predmetu plnenia tejto Zmluvy, za spravodlivé.

1. **POISTENIE**
   1. Dopravca sa zaväzuje udržiavať v platnosti a účinnosti po celú dobu poskytovania služieb podľa tejto Zmluvy poistnú zmluvu, ktorej predmetom je poistenie zodpovednosti za škodu spôsobenú vedením motorového vozidla v zmysle zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, a to vo vzťahu ku všetkým vozidlám používaných Dopravcom na plnenie na základe tejto Zmluvy.
   2. Dopravca sa zaväzuje udržiavať v platnosti a účinnosti po celú dobu poskytovania služieb dľa tejto Zmluvy poistnú zmluvu, ktorej predmetom je poistenie zodpovednosti za ujmu vzniknutú cestujúcim na zdraví alebo usmrtením pri nastupovaní alebo vystupovaní do/z vozidla na autobusovej stanici, pričom limit poistného plnenia bude činiť minimálne 500.000,- € (päťstotisíc eur) na každého poškodeného cestujúceho. Túto povinnosť môže Dopravca splniť rovnako tak, že preukáže Objednávateľovi, že uvedené poistenie v tomto odstavci Zmluvy je zahrnuté v poistení podľa odst. 12.1 tejto Zmluvy.
   3. Dopravca je povinný na požiadanie predložiť Objednávateľovi platnú poistnú zmluvu podľa odst. 10.1 a 10.2 tejto Zmluvy, a to najneskôr do päť (5) pracovných dní po doručení žiadosti Objednávateľa o predloženie poistnej zmluvy. Dopravca sa zaväzuje predložiť Objednávateľovi akýkoľvek dodatok k poistnej zmluve, a to do desať (10) dní od jeho uzatvorenia. Dopravca je povinný bezodkladne informovať Objednávateľa o všetkých zmenách v podmienkach poistenia, najmä o výške limitu poistného plnenia a príslušných výlukách z poistenia zodpovednosti Poskytovateľa, najneskôr do desať (10) dní od okamžiku, kedy takáto zmena nastane.
2. Náhrada škody
   1. Každá zo Zmluvných strán je povinná nahradiť spôsobenú škodu v rámci platných právnych predpisov a tejto Zmluvy. Obe Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
   2. Žiadna zo Zmluvných strán nie je povinná nahradiť škodu, pokiaľ k tomuto došlo výlučne v dôsledku mimoriadnej nepredvídateľnej a neprekonateľnej prekážky (pre účely tejto Zmluvy podľa § 374 Zákona č. 513/1991 Zb. Obchodný zákonník), taktiež čl. 12.1. tejto Zmluvy.
   3. Zmluvné strany sa zaväzujú upozorniť druhú Zmluvnú stranu bez zbytočného odkladu na mimoriadne nepredvídateľné a neprekonateľné prekážky brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia k odvráteniu a odstráneniu týchto mimoriadnych nepredvídateľných a neprekonateľných prekážok.
   4. Každá zo Zmluvných strán je oprávnená požadovať náhradu škody i v prípade, že sa jedná o porušenie povinnosti, na ktorú sa vzťahuje zmluvná pokuta, a to v celom rozsahu.
   5. Zodpovednosť Dopravcu za porušenie tejto Zmluvy je pre účely náhrady škody objektívna
3. mimoriadne nepredvídateľné a neprekonateľné prekážky
   1. Za porušenie tejto Zmluvy sa nepovažuje, pokiaľ ktorákoľvek Zmluvná strana svoju povinnosť podľa tejto Zmluvy nesplní výlučne z dôvodov mimoriadnej nepredvídateľnej a neprekonateľnej prekážky.
4. **doba trvania zmluvy, ukončenie zmluvy a zmena zmluvy**
   1. Táto Zmluva sa uzatvára na dobu určitú na obdobie 10 rokov od dátumu v súlade s písm. C preambuly tejto Zmluvy.
   2. Objednávateľ je oprávnený od tejto Zmluvy odstúpiť, pokiaľ sa Dopravca dopustí podstatného porušenia svojich povinností, a to písomne, s účinnosťou ku dňu doručenia oznámenia o odstúpení Dopravcovi. Odstúpenie od tejto Zmluvy má účinky len do budúcna a zmluvné strany si v takomto prípade poskytnuté plnenia nevracajú. Za podstatné porušenie povinností Dopravcu sa najmä považuje, ak Dopravca:
      1. z akéhokoľvek dôvodu stratil podnikateľské oprávnenie na prevádzkovanie cestnej motorovej dopravy osobnej prevádzkovanej vozidlami určenými pre prepravu viac ako 9 osôb vrátane vodiča alebo obdobné oprávnenie nutné dľa platných právnych predpisov na zabezpečenie plnenia dľa tejto Zmluvy;
      2. stratil oprávnenie prevádzkovať pravidelnú mestskú autobusovú dopravu odňatím licencie;
      3. v prípade, že dopravca nezabezpečí alebo vypovie poistnú zmluvu, ktorej predmetom je poistenie zodpovednosti za škodu spôsobenú tretím osobám jeho podnikateľskou činnosťou v rozsahu poskytovaných služieb podľa tejto Zmluvy, vrátane škôd na životnom prostredí, s limitom poistného plnenia min. 500.000,-€, spoluúčasť nesmie býť vyššia ako 10 %.
      4. zo strany Dopravcu dochádza k opakovanému vynechávaniu autobusových spojov, nenasadzovaniu dohodnutých dopravných prostriedkov, nepredloženiu požadovaných výkazov, nesprístupnenie dátových výstupov, nedodržiavaním cestovnbého poriadku, závažným sťažnostiam prepravovaných osôb na výkon prepravy.
   3. V prípade ukončenia tejto Zmluvy je Dopravca povinný poskytnúť potrebnú súčinnosť k tomu, aby jeho práva a povinnosti vyplývajúce zo zmlúv a dokumentov uzatvorených na základe tejto Zmluvy boli v prípade potreby Objednávateľa postúpené na iného dopravcu určeného Objednávateľom a tieto práva a povinnosti postúpiť tak, aby k postúpeniu došlo najneskôr deň po ukončení tejto Zmluvy.
5. **Dôvernosť informácií**
   1. Za dôverné sa považujú akékoľvek informácie vzťahujúce sa k plneniu tejto Zmluvy poskytnuté zmluvnou stranou (vrátane subjektu Koordinátora), ktorá je poskytovateľom informácie, pokiaľ poskytovateľ informácie výslovne neuvedie, že ich za dôverné nepovažuje („**Informácie**“). Dopravca berie na vedomie, že za dôverné Informácie sa pre účely tejto Zmluvy považujú tiež informácie o pripravovaných zmenách v dopravnej obslužnosti Ružomberka, ku ktorých zverejneniu je oprávnený výlučne Objednávateľ. Tým nie je vylúčená súčinnosť Dopravcu pri zverejnení takýchto Informácií. Súčasne berie Dopravca na vedomie, že Objednávateľ aj Koordinátor sú povinnými osobami v zmysle zákona č. 211/2001 Z. z., o slobodnom prístupe k informáciám a o zmene a doplnení niektorých zákonov (zákon o slobode informácií).
   2. Žiadna zo Strán nesmie použiť Informácie inak ako pre účely, pre ktoré boli poskytnuté, ani poskytnúť Informácie akejkoľvek tretej strane bez predchádzajúceho písomného súhlasu druhej Strany, s výnimkou: (i) svojich poradcov viazaných povinnosťou mlčanlivosti v rovnakom rozsahu, (ii) príslušných štátnych a iných správnych úradov a súdov, pokiaľ sú Strany povinné podľa všeobecne záväzných predpisov im tieto informácie poskytnúť alebo (iii) Koordinátora, alebo (iv) pokiaľ druhá strana už danú informáciu zverejnila alebo pokiaľ (v) táto informácia bola už všeobecne známa bez ohľadu na konanie ktorejkoľvek zo Strán a ich zavinenia a prípadne (vi) splnenia povinnosti podľa Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov.
   3. Dôverné informácie poskytované podľa tejto Zmluvy budú chránené spôsobom popísaným v tejto Zmluve (t. j. používané len v súlade s článkom 15.2 Zmluvy) aj po skončení platnosti Zmluvy.
6. **Komunikácia zmluvných strán**
   1. Všetky oznámenia, výzvy, právne úkony, informácie a iné oznámenia vykonané vo veciach tejto Zmluvy môžu byť doručované osobne, alebo prostredníctvom poskytovateľa poštových služieb, e-mailom, alebo prostredníctvom dátovej schránky, na nasledujúce adresy k rukám nasledujúcich osôb:

**Objednávateľ:**

Korešpondenčná adresa:

ID datovej schránky:

kontaktná osoba vo veciach zmluvných:

Tel./fax:

E-mail:

Kontaktná osoba vo veciach pravidelného mesačného vyúčtovania, vykazovania: Kontaktná osoba vo veciach zmien dopravného výkonu a Cestovných poriadkov, zjednávania dodatkov Zmluvy, zmeny rozsahu a zmeny v štruktúre vozového parku:

**Koordinátor:**

Kontaktná osoba vo veciach pravidelného mesačného vyúčtovania, vykazovania:

Kontaktná osoba vo veciach zmien dopravného výkonu a Cestovných poriadkov, zjednávania dodatkov Zmluvy, zmeny rozsahu a zmeny v štruktúre vozového parku:

Kontaktná osoba vo veciach technológie dopravy:

**Dopravca:** …

Korešpondenčná adresa: …

Dátová schránka: …

Kontaktná osoba vo veciach zmluvných: …

tel.: …

mobil: …

e-mail: …

Kontaktná osoba vo veciach pravidelného mesačného vyúčtovania, vykazovania, zmien dopravného výkonu a Cestovných poriadkov, zjednávania dodatkov Zmluvy, zmeny rozsahu a zmeny v štruktúre vozového parku): …

tel.: …

mobil: …

e-mail: …

Vedúcí dispečér Dopravcu: …

tel.: …

mobil: …

e-mail: …

Technológ dopravy (dopravný špecialista): …

tel.: …

mobil: …

e-mail: …

alebo na takú inú poštovú a/lebo elektronickú adresu či k rukám iných osôb, ako je uvedené hore, pokiaľ o takejto zmene urobí príslušná Zmluvná strana (adresát) oznámenie v súlade s týmto článkom.

* 1. Všetky oznámenia, informácie a iné oznámenia podané vo veciach tejto Zmluvy sa považujú za doručené dňom, kedy ich adresát osobne prevezme, dňom, kedy ich adresát prevezme na svojej poštovej adrese, dňom, kedy je dátová správa doručená adresátovi podľa platných právnych predpisov, akákoľvek zásielka sa považuje za doručenú aj v prípade, keď sa dostane do dispozičnej sféry adresáta.
  2. Všetky lehoty dojednané touto Zmluvou alebo za jej podmienok začínajú plynúť prvým pracovným dňom nasledujúceho po tom, čo bolo preukázateľne vyššie uvedeným spôsobom doručené podanie niektorej zo Zmluvných strán, pokiaľ v tejto Zmluve nie je dojednaný iný začiatok plynutia lehôt.

1. **záverečné ustanovenia**
   1. Dopravca je v zmysle Zákona č. 315/2016 Z. z. o registri partnerov verejného

sektora a o zmene a doplnení niektorých zákonov povinný byť najneskôr ku dňu

podpisu tejto Zmluvy zapísaný do Registra partnerov verejného sektora

* 1. Dopravca berie na vedomie, že Objednávateľ je povinným subjektom dľa zákona č. 211/2000 Z. z., o slobodnom prístupe k informáciám a o zmene a doplnení niektorých zákonov (zákon o slobode informácií). Dopravca výslovne súhlasí s tým, že Objednávateľ je oprávnený poskytnúť informácie, ktoré sa dozvedel v súvislosti s touto Zmluvou a pri jej plnení. Informácie získané pri plnení povinností dľa tejto Zmluvy okrem informácií, ktoré majú skutočnú alebo aspoň potenciálnu materiálnu či nemateriálnu hodnotu, ktoré nie sú v príslušných obchodných kruhoch bežne dostupné a ktoré za obchodné tajomstvo označí po uzatvorení zmluvy Dopravcu, sa nepovažujú za obchodné tajomstvo a Objednávateľ je tak oprávnený ich v rozsahu stanovenom príslušnými právnymi predpismi oznámiť tretím osobám. Takéto poskytnutie informácií nie je porušením obchodného tajomstva ani dôvernosti informácií.
  2. Dopravca berie na vedomie, že v súlade s ustanovením § 2 písm. h) v nadväznosti na § 21 ods. 3) písm. d) Zákona č. 357/2015 Z. z., o finančnej kontrole a audite a o zmene a doplnení niektorých zákonov, v znení neskorších predpisov, je povinný poskytnúť súčinnosť oprávnenej osobe alebo prizvanej osobe,pri výkone finančnej kontroly vykonávanej v súvislosti s úhradou tovaru alebo služieb z verejných zdrojov a zaväzuje sa poskytnúť Objednávateľovi v tomto ohľade maximálnu súčinnosť.
  3. Pokiaľ by sa ktorékoľvek ustanovenie Zmluvy stalo neplatným z dôvodu rozporu s kogentným ustanovením všeobecne záväzných právnych predpisov, platí, že je plne oddeliteľné od ostatných ustanovení tejto Zmluvy, a teda ostatné ustanovenia Zmluvy zostávajú naďalej v plnej platnosti a účinnosti. Zmluvné strany sa zaväzujú takéto neplatné ustanovenie dohodou nahradiť ustanovením svojím obsahom najbližším duchu takéhoto neplatného ustanovenia, rešpektujúcim požiadavky kogentných ustanovení právnych predpisov.
  4. Táto Zmluva bola spísaná v piatich (5) vyhotoveniach, z ktorých Objednávateľ obdrží tri (3) vyhotovenia a Dopravca dve (2) vyhotovenia.
  5. Pokiaľ v dôsledku zmeny právnych predpisov alebo z iných dôvodov sú alebo by sa stali niektoré dojednania tejto Zmluvy neplatnými alebo neúčinnými, budú tieto ustanovenia uvedené do súladu s právnymi normami a Zmluvné strany prehlasujú, že Zmluva je v zostávajúcich ustanoveniach platná, ak to neodporuje jej účelu alebo ak sa nejedná o ustanovenia, ktoré je možné oddeliť.
  6. Ak bude v akejkoľvek prílohe Zmluvy uvedený pojem „***Zadávatel***“, má sa tým na mysli Objednávateľ definovaný v záhlaví tejto Zmluvy.
  7. S údajmi, ktoré Objednávateľ obdrží od Dopravcu v súvislosti s predmetom tejto Zmluvy, nie je Objednávateľ povinný nakladať ako s informáciami dôvernými v prípade zabezpečenia preukazovania transparentnosti vynakladania verejných prostriedkov a je oprávnený ich aj bez súhlasu Dopravcu zverejniť na svojich internetových stránkach či iným vhodným spôsobom.
  8. Túto Zmluvu je možné zmeniť len písomnou formou a po súhlase oboch Zmluvných strán, vo forme číslovaných dodatkov k tejto Zmluve a v súlade s príslušnými právnymi predpismi.
  9. V otázkach, ktoré táto Zmluva výslovne nerieši, riadia sa vzťahy Zmluvných strán príslušnými ustanoveniami nariadenia Európskeho parlamentu a Rady (ES) č. 1370/2007 o verejných službách v preprave cestujúcich po železnici a ceste a o zrušení nariadenia Rady (EHS) č. 1191/69 a č. 1107/70, zákona č. 56/2012 Z. z,., o cestnej doprave a o zmene ďaľších zákonov a zákona č. 513/1991 Zb., Obchodný zákonník, v znení neskorších predpisov, a ďaľšími platnými právnymi predpismi.
  10. Táto Zmluva nadobúda platnosť dňom podpisu poslednej zo zmluvných strán a účinnosť dňom nasledujúcim po dni zverejnenia zmluvy v príslušnom registri zmlúv podľa Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov.
  11. Neoddeliteľnou súčasťou tejto Zmluvy sú nasledujúce prílohy:
      1. Príloha č. 1 Rozsah verejných služieb – vymedzenie Oblasti, liniek, rozsahu objemu kilometrických výkonov, dopravných a technických podmienok
      2. Príloha č. 2 Zoznam vozidiel zabezpečujúcich záväzok v zmysle tejto Zmluvy
      3. Príloha č. 3 Výkaz skutočných nákladov a výnosov – vzor
      4. Príloha č. 4 Vzor vyúčtovania príspevku (mesačný, ročný)
      5. Príloha č. 5 Definície pojmov v zmysle tejto Zmluvy
      6. Príloha č. 6 Tarifný systém, sadzby základného cestovného a cestovného vybraných skupín cestujúcich
      7. Príloha č. 7 Grafický vizuál označenia Objednávateľa
  12. Zmluvné strany prehlasujú, že si túto Zmluvu pozorne prečítali, že jej obsahu porozumeli, že nebola uzatvorená v tiesni za nápadne nevýhodných podmienok. Na dôkaz svojej pravej, slobodnej a vážnej vôle tak pripájajú nižšie svoje podpisy.

V \_\_\_\_\_\_\_\_\_\_\_\_\_\_\_\_\_dňa V \_\_\_\_\_\_\_\_\_\_\_\_\_\_\_\_dňa

Objednávateľ Dopravca

Meno: Meno:

Funkcia: Funkcia: